el el el el el el el el el el el el el el el el el el el el el el el ru el el ru el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Αυτό το λήμμα χρειάζεται μορφοποίηση ώστε να ανταποκρίνεται στις προδιαγραφές μορφοποίησης της Βικιπαίδειας. Αυτό μπορεί να σημαίνει την δημιουργία εσωτερικών συνδέσμων, επικεφαλίδων, παραγράφων κλπ.
Για περαιτέρω βοήθεια, δείτε τις σελίδες Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.
Ο Δημήτρης Κοντομηνάς (Αθήνα, 3 Ιουνίου 1939 - 10 Μαρτίου 2022) ήταν Έλληνας επιχειρηματίας που δραστηριοποιούνταν στο χώρο των ασφαλειών, της τηλεόρασης, των αιθουσών κινηματογράφου και του λιανικού εμπορίου. Είχε μία κόρη και δύο εγγόνια.
10 Μαρτίου 2022 (82 ετών)
Αμερικανικό Πανεπιστήμιο της Βηρυτού
Σπούδασε στο Αμερικανικό Πανεπιστήμιο της Βηρυτού. Αρχικά εργάστηκε ως ασφαλιστής στην American Life (ALICO), ενώ το 1969 ίδρυσε μαζί με τον Αλέξανδρο Ταμπουρά την ασφαλιστική εταιρία Interamerican.
Πέρα από την Interamerican είχε ιδρύσει ή εξαγοράσει πλήθος άλλων επιχειρήσεων, μεταξύ των οποίων:
την τράπεζα Interbank (το 1997 εξαγοράστηκε και απορροφήθηκε από την τράπεζα Eurobank).
την Intertech (αποκλειστικός αντιπρόσωπος προϊόντων Panasonic στην Ελλάδα).
την τράπεζα Novabank (το 2006 μετονομάστηκε σε Millennium Bank και το 2013 εξαγοράστηκε και απορροφήθηκε από την Τράπεζα Πειραιώς).
το στόλο αεροσκαφών και ελικοπτέρων InterJet.
την εταιρία βιολογικής καλλιέργειας GreenFarm.
για το διάστημα 1998–2001 ήταν ιδιοκτήτης της ποδοσφαιρικής ομάδας του Άρη Θεσσαλονίκης.
για μια εικοσαετία ήταν συνιδιοκτήτης και μετέπειτα ιδιοκτήτης του τηλεοπτικού Alpha και των ομότιτλων τοπικών ραδιοφωνικών σταθμών σε Αθήνα και Θεσσαλονίκη.[1]
τις κινηματογραφικές αίθουσες Village Roadshow Greece.
το τηλεοπτικό Channel 9 σε Αθήνα και Θεσσαλονίκη.
τη Mediterra Οινοποιητική στην Κρήτη.
Είχε ανακηρυχθεί «Άρχων Μεγάλος Πρωτέκδικος του Οικουμενικού Θρόνου»[2] από το Οικουμενικό Πατριαρχείο Κωνσταντινουπόλεως και «Μεγάλος Ευεργέτης» από τη Μεγάλη και Γεροντική Μητρόπολη Χαλκηδόνος.
Τον Οκτώβριο του 2018 πωλήθηκε το ποσοστό που κατείχε στον ραδιοτηλεοπτικό φορέα του ALPHA και μεταβίβασε επίσης συμμετοχές του σε άλλα μέσα μαζικής ενημέρωσης, ενώ ο ίδιος διατήρησε τον έλεγχο των περιφερειακών σταθμών Channel 9 στην Αθήνα και Κανάλι 9 στη Θεσσαλονίκη.[3]
Από το Δεκέμβριο του 2019 ο επιχειρηματίας νοσηλευόταν σε ιδιωτικό νοσοκομείο της Αθήνας αντιμετωπίζοντας σοβαρά θέματα υγείας. Απεβίωσε στις 10 Μαρτίου 2022.[4] Η εξόδιος ακολουθία έγινε στις 14 Μαρτίου στην Ύδρα, ενώ την επόμενη ημέρα ετάφη στο Α' Νεκροταφείο Αθηνών, σε στενό οικογενειακό κύκλο.
↑ Στρατηγική συμφωνία Κοντομηνά - Βαρδινογιάννη για τον Alpha, από την εφημερίδα Αυγή
↑ Ονομαστικός Κατάλογος των Αρχόντων Οφφικιάλων της Μεγάλης του Χριστού Εκκλησίας
↑ «Στην οικογένεια Βαρδινογιάννη και το management των ραδιοφώνων του Alpha». E-tetradio.gr. 31 Οκτωβρίου 2018. Ανακτήθηκε στις 12 Μαρτίου 2022.